1975D0576 — DA — 25.04.1992 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 30. juni 1975

om bemyndigelse af forbundsrepublikken Tyskland til at begrænse handelen med frø og formeringsmateriale af visse sorter af landbrugsplantearter

(Den tyske tekst er den eneste autentiske)

(75/576/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 70/457/EØF af 29. setember 1970 om den fælles sortsliste over landbrugsplantearter ( 1 ), senest ændret ved Rådets direktiv 73/438/EØF af 11. december 1973 ( 2 ), særlig artikel 15, stk. 2 og stk. 3,

under henvisning til den af forbundsrepublikken Tyskland indgive (SIC! indgivne) anmodning, og

ud fra følgende betragtninger:

I overensstemmelse med artikel 15, stk. 1, i nævnte direktiv underkastes formeringsmateriale af sorter af landbrugsplantearter, som officielt er godkendt i mindst én af de oprindelige medlemsstater efter principper svarende til dem i nævnte direktiv, ikke længere nogen form for handelsrestriktioner fra den 31. december 1974 i det oprindelige Fællesskab, for så vidt angår sorten;

artikel 15, stk. 2, i nævnte direktiv fastsætter imidlertid, at en medlemsstat efter anmodning kan bemyndiges til at forbyde handelen med formeringsmateriale af visse sorter;

forbundsrepublikken Tyskland har anmodet om en sådan bemyndigelse, som omfatter nogle roesorter, foderplanter, raps, visse kornsorter og kartofler;

ved beslutning af 30. december 1974 ( 3 ) forlængede Kommissionen for de fleste af disse sorter den i artikel 15, stk. 1, i nævnte direktiv nævnte frist for forbundsrepublikken Tyskland fra den 31. december 1974 til den 30. juni 1975, dels begrænset dels ubegrænset;

den har i mellemtiden afsluttet gennemgangen af den tyske anmodning vedrørende disse sorter;

sorterne Delitzsch Poly, Kaweaa, Kawecercomono, Kaweinterpoly (sukkerroer), Pelo (almindelig rajgræs), King, Timo (timothe), Boreal (lucerne) samt de i anmodningen anførte sorter af havre, hård hvede samt majs, med undtagelse af Pag 21 og Pioneer 137, havde i forbundsrepublikken Tyskland ikke været underkastet officielle dyrkningsundersøgelser med henblik på den tyske anmodning;

de nævnte sorter af sukkerroer, almindelig rajgræs, timothe og lucerne har i forbundsrepublikken Tyskland været genstand for en anmodning om officiel godkendelse, for så vidt som deres frø — det gælder græssorterne — ikke skal anvendes som foderplanter (artikel 4, stk. 2, afsnit a, i nævnte direktiv), eller at deres frø skal afsættes i en anden stat (artikel 4, stk. 2, afsnit b, i nævnte direktiv); følgelig er det ikke påstået i anmodningen, at disse sorter besidder en tilfredsstillende dyrknings- eller brugsværdi for forbundsrepublikken Tyskland; derfor kan disse sorter betragtes, som om de i forbundsrepublikken Tyskland i kraft af deres kvaliteter for så vidt angår dyrknings- eller brugsværdi ikke svarer til de resulter (SIC! resultater), der kan opnås for en anden tilsvarende sort, som er godkendt der (artikel 15, stk. 3, afsnit c, første tilfælde, i nævnte direktiv);

de pågældende sorter af havre er vinterhavre; de pågældende majssorter har en FAO-klassificering efter tidlighed, der er lig med eller over 350; det er almindelig bekendt, at vinterhavre, sorterne af hård hvede samt majssorterne med en FAO-klassificering efter tidlighed, der er lig med eller over 350, i øjeblikket endnu ikke er egnet til dyrkning i forbundsrepublikken Tyskland (artikel 15, stk. 3, afsnit c, andet tilfælde, i nævnte direktiv);

de andre sorter, der er anført i denne beslutning, havde i forbundsrepublikken Tyskland været underkastet officielle dyrkningsundersøgelser; resultaterne af disse undersøgelser havde i forbundsrepublikken Tyskland ført til den konstatering, at de der ikke er selvstændige eller tilstrækkeligt ensartede, og at dyrkningen af dem der plantesundhedsmæssigt ville kunne skade dyrkningen af andre sorter eller arter, eller at de der besidder en dyrknings- eller brugsværdi, der er lavere end andre tilsvarende sorter, der er godkendt i forbundsrepublikken Tyskland;

for så vidt angår sorterne Cebeta (sukkerroer), Dactimo (hundegræs), Garanta (engsvingel), Atempo, Massa, Terpas (almindelig rajgræs), Lofar (timothe), Glacier, Hybride de Cresy (lucerne), Lola, Presta (fodervikke), Leon (seksradet byg) og Galma (rug) har de andre medlemsstater accepteret disse resultater; det kan følgelig konstateres, at disse sorter i forbundsrepublikken Tyskland i kraft af samtlige deres kvaliteter for så vidt angår dyrknings- eller brugsværdi ikke svarer til de resultater, der kan opnås for en anden tilsvarende sort, der er godkendt dér (artikel 15, stk. 3, afsnit c, første tilfælde, i nævnte direktiv);

for så vidt angår sorterne Polymoss (foderroer), Tetri (rødkløver), Trait d'Union (toradet byg), kan det på grundlag af materialet vedrørende undersøgelsesresultaterne konstateres, at de i forbundsrepublikken Tyskland under hensyntagen til de nationale regler, der fastlægger godkendelse af sorterne i forbundsrepublikken Tyskland, og som anvendes inden for rammerne af de ikraftværende fællesskabsbestemmelser, ikke er selvstændige i forhold til andre sorter, der dér er godkendt (artikel 15, stk. 3, afsnit a, i nævnte direktiv);

for så vidt angår sorterne Intenso (timothe), Arina Dasas (engrapgræs), Blako (raps), kan det på grundlag af materialet vedrørende undersøgelsesresultaterne konstateres, at de i forbundsrepublikken Tyskland under hensyntagen til de nationale regler, der fastlægger godkendelse af sorterne i forbundsrepublikken Tyskland, og som anvendes inden for rammerne af de ikraftværende fællesskabsbestemmelser, ikke er tilstrækkeligt ensartede, for så vidt angår visse karakteristika (artikel 15, stk. 3, afsnit a, i nævnte direktiv);

for så vidt angår sorterne Avanti, Prevalent, Primura, Procura (kartofler), kan det på grundlag af materialet vedrørende undersøgelsesresultaterne konstateres, at dyrkningen af disse sorter i forbundsrepublikken Tyskland plantesundhedsmæssigt ville kunne skade dyrkningen af andre kartoffelsorter (artikel 15, stk. 3, afsnit b, i nævnte direktiv);

for så vidt angår de andre sorter, der er anført i denne beslutning, kan det på grundlag af materialet vedrørende undersøgelsesresultaterne konstateres, at de i forbundsrepublikken Tyskland i kraft af samtlige deres kvaliteter for så vidt angår dyrknings- eller brugsværdi ikke svarer til de resultater, der kan opnås for en tilsvarende anden sort, der dér er godkendt (artikel 15, stk. 3, afsnit c, første tilfælde, i nævnte direktiv);

forbundsrepublikken Tysklands anmodning bør følgelig imødekommes for så vidt angår samtlige disse sorter; der bør i øvrigt tages hensyn til det forhold, at en del af disse sorter er officielt godkendt i forbundsrepublikken Tyskland, for så vidt som deres frø ikke skal benyttes som foderplanter, eller at de skal afsættes i et andet land;

andre sorter er ikke længere omfattet af den tyske anmodning;

de i denne beslutning fastsatte foranstaltninger er i overensstemmelse med udtalelse fra Den stående Komité for frø og plantemateriale, henhørende under landbrug, havebrug og skovbrug —

TRUFFET FØLGENDE BESLUTNING: